స్వామి ప్రజ్ఞానానంద

స్వామి ప్రజ్ఞానానంద(1907-1998) శ్రీ రామకృష్ణ వేదాంత మఠానికి చెందిన సన్యాసి, పండితుడు. 
విశేషాలు
స్వామి ప్రజ్ఞానానంద పశ్చిమ బెంగాల్ హుగ్లీ జిల్లా, ప్రసాద్‌పూర్ గ్రామంలో జన్మించాడు. ఇతని పూర్వనామం పశుపతి బెనర్జీ. ఇతని తండ్రి పేరు నకుర్‌చంద్ర బెనర్జీ. కలకత్తా విశ్వవిద్యాలయం నుండి పట్టభద్రుడయ్యాడు. ఇతడు 1924లో బ్రహ్మచర్య వ్రతాన్ని, 1931లో స్వామి అభేదానంద నుండి సన్యాస దీక్షను స్వీకరించాడు. రవీంద్ర భారతి విశ్వవిద్యాలయం ఇతనికి గౌరవ డాక్టరేట్ డి.లిట్. ప్రదానం చేసింది. ఇతనికి అన్ని ప్రాచీన భారతీయ విద్యలలో ముఖ్యంగా సంగీతంలో మంచి ప్రవేశం ఉంది. ఇతడు బెంగాలీ, ఆంగ్ల భాషలలో అనేక గ్రంథాలను రచించాడు.  ఇతనికి అనేక పురస్కారాలు, గుర్తింపులు లభించాయి. 1963లో కేంద్ర సంగీత నాటక అకాడమీ ఇతనికి ఫెలోషిప్‌ను ప్రదానం చేసింది. 

ఇతడు రామకృష్ణమఠానికి చెందిన విశ్వవాణి పత్రికకు సంపాదకునిగా సుదీర్ఘ కాలం పనిచేశాడు. డార్జిలింగ్‌లోని వేదాంత మఠానికి 1968లో అధ్యక్షునిగా ఉన్నాడు. 1984 నుండి 1998లో మరణించేవరకూ వరకు ఇతడు శ్రీ రామకృష్ణ వేదాంత మఠానికి అధిపతిగా ఉన్నాడు. 
రచనలు
ఇతడు బెంగాలీ, ఇంగ్లీషు భాషలలో 50కి పైగా గ్రంథాలను వెలువరించాడు.

వాటిలో కొన్ని:

బెంగాలీ

 బని ఓ బిచార్ (8 సంపుటాలు)
 అభేదానంద దర్శన్ (2 సంపుటాలు)
 మొన్ ఓ మానుష్ (3 సంపుటాలు)
 భారతీయ సంగీతర్ ఇతిహాస్ (3 సంపుటాలు)
 కథోపనిషదె పరమార్థ తత్వ
 తత్త్వ ఓ సాధన
 తీర్థరేణు
 తంత్రతత్వ ప్రబేషిక 
 రాగ్ ఓ రూప

ఇంగ్లీషు 
 మ్యూజిక్ ఆఫ్ ద నేషన్స్
 ది భిక్షు గీత (2 సంపుటాలు)
 ది ఫామ్ అండ్ ఫంక్షన్ ఆఫ్ మ్యూజిక్ ఇన్ ఏన్షియంట్ ఇండియా
 థాట్స్ ఆన్ యోగ ఉపనిషద్ అండ్ గీత
 ఎ హిస్టరీ ఆఫ్ మ్యూజిక్
 ఈజ్ ఎ జీవన్ముక్త సబ్జెక్ట్ టు ఇగ్నోరెన్స్
 ఏన్ ఎన్‌క్వైరీ ఇన్‌టు సైకాలజీ సోల్ అండ్ ఆబ్సొల్యూట్
 ది ఫిలాసఫికల్ ఐడియాస్ ఆఫ్ స్వామి అభేదానంద
 ది బేసస్ ఆఫ్ ఇండియన్ కల్చర్
 క్రైస్ట్ ద సేవియర్ అండ్ క్రైస్ట్ మిత్
 మహిషాసుర మర్దిని 

మరణం
ఇతడు 1998  అక్టోబర్ 8న మరణించాడు.

 మూలాలు 



వర్గం: 1807 జననాలు
వర్గం: 1998 మరణాలు
వర్గం: పశ్చిమ బెంగాల్ వ్యక్తులు
వర్గం:హిందూ సాధువులు
వర్గం:బెంగాలీ రచయితలు
వర్గం:ఆంగ్ల రచయితలు